Tuotteet ja palvelut vuonna 2011 (2010)

Toimintapolitiikassa tapahtuneen kehityksen analysointi ja raportointi Keskuksen tehtävä seurata ammatillisen koulutuksen yhteisten painopisteiden täytäntöönpanossa saavutettua edistystä vahvistui ja laajeni vuonna 2010. Keskus kehitti uuden toimintatavan, jonka mukaan se i) laatii vuosittain selvityksen toimintapolitiikan kehityksestä eri maissa vuodesta 2010 alkaen, ii) laatii perusteellisen toimintapoliittisen raportin kehityksestä, joka on saavutettu strategisten toimintapolitiikan tavoitteiden saavuttamisessa vuoteen 2014 mennessä. Lisäksi luotiin ReferNet-verkostolle (ammatillista koulutusta koskeva keskuksen eurooppalainen verkosto) uusi toimintakehys, jossa kerätään järjestelmällisesti tietoa ammatillisen koulutuksen järjestelmistä ja politiikan kehityksestä. Komission jäsenet koulutuksen ja kulttuurin sekä työllisyyden alalta osallistuivat keskuksen Agora-konferenssiin (A bridge to the future – European vocational education and training policy 2002-10). Koulutuksen ja kulttuurin pääosaston ja puheenjohtajavaltio Unkarin järjestämässä konferenssissa, jonka aiheena oli aikuiskoulutus, sekä ILO:n Skills Development Academyssä, keskusteltiin ammatillisen koulutuksen rahoittamiseen liittyvien vaikuttavimpien ja tehokkaimpien kustannustenjakomekanismien vertailun tuloksista. Kehityksen tukeminen ja yhteisten eurooppalaisten välineiden käyttöönotto Keskus koordinoi eurooppalaisen tutkintokehyksen (EQF) neuvonantajaryhmää yhdessä Euroopan komission (kulttuurin ja koulutuksen pääosaston) kanssa. Lisäksi julkaistiin kertomus Development of national qualifications frameworks in Europe. October 2011. Keskus analysoi 14 maan ”sijoitteluraportteja”. Lisäksi 24 taustaselvitystä ja 24 esitelmää oli toimintapolitiikkaan koskevien keskustelujen tietopohjana 16:ssa eurooppalaista tutkintokehystä koskevassa kokouksessa (esimerkiksi puheenjohtajavaltio Unkarin järjestämässä eurooppalaista tutkintokehystä koskevassa konferenssissa). Opintosuoritusten ja arvosanojen kertymis- ja siirtojärjestelmää (ECVET) koskeva toinen seurantakertomus, jossa käsiteltiin kertymis- ja siirtojärjestelmän täytäntöönpanostrategioita, saatiin valmiiksi. Laadunvarmistuksen eurooppalaiselle viitekehykselle (EQAVET) annettiin edelleen tukea esittämällä julkaisu Assuring quality in VET – the role of accrediting VET providers. Keskuksen hallinnoima internetsivusto Europass on saanut yhä lisää käyttäjiä EU:n kansalaisten keskuudessa. Sivustolla on sen käyttöönoton jälkeen luotu 16,6 miljoonaa ansioluetteloa (2011: 5,8 miljoonaa (3,8 miljoonaa)). Lisätäkseen eurooppalaisten välineiden yhdenmukaisuutta keskusjärjesti yhteisen työpajan Euroopan parlamentissa sekä työmarkkinaosapuolten kanssa konferenssin, jonka aiheena oli näiden rooli EU-välineiden toteuttamisessa. Kaksi tilannekatsausta (Qualifications frameworks in Europe: modernising education and training ja Shaping lifelong learning: making the most of European tools and principles) sisälsivät pääpiirteittäin tärkeimmät viestit päättäjille. Lisäksi vuonna 2010/2011 koordinoitiin 243 opintovierailua yhteensä 2 723 asiantuntijalle 31 maasta. Vaikuttavuustutkimuksissa korostui työmarkkinaosapuolten korkea tyytyväisyysaste 96 (100 %) ja laatu. Taitojen ja pätevyyden analysoiminen Julkistettiin ammattitaitovaatimuksia koskeva päivitetty ennuste. Järjestettiin konferenssi, jonka aiheena oli ammattitaitovaatimusten ennakointiin käytettyjen menetelmien vertailu. Sovittiin yritysten uusia osaamistarpeita käsittelevän, työnantajille suunnatun kyselyn lähestymistavasta ja menetelmistä. Kansainvälinen seminaari, jonka aiheena oli osaamisvaatimusten ennakointi ja yhteensovittaminen, keräsi yhteen alan tärkeimmät kansainväliset ja kansalliset toimijat. Julkaistiin ILO:n kanssa yhteenvetokertomus ( Skills for green jobs: a global review). Ammattitaidon ja työmarkkinoiden vaatimusten välistä epäsuhtaa koskevassa tutkimuksessa keskityttiin maahanmuuttokysymyksiin. Julkistettiin tutkimusraportti Migrants, minorities, mismatch. Tutkinnot elinikäisen oppimisen edistämiseksi Puheenjohtajavaltio Puolan järjestämässä nuorison pätevyysalueiden kehittämistä koskevassa konferenssissa esiteltiin opetussuunnitelma- ja arviointipolitiikkoja koskevat tutkimustulokset ja oppimistulosten vaikutukset yksilöiden osalta. Lisäksi järjestettiin kansainvälinen työpaja opetussuunnitelmien uudistamisesta. Tutkimus Learning while working – Success stories on workplace learning in Europe esiteltiin puheenjohtajavaltio Unkarin järjestämässä konferenssissa ja siitä keskusteltiin Puolan puheenjohtajakauden aikana järjestetyssä ammatillista koulutusta koskevassa pääjohtajien kokouksessa. Elinikäistä ohjausta koskevassa kertomuksessa arvioitiin maiden edistymistä elinikäistä ohjausta koskevan neuvoston päätöslauselman täytäntöönpanossa. Eurooppalaisen validointia koskevan kartoituksen päivittäminen 32 maassa saatiin päätökseen. Ammatillisen koulutuksen sosioekonomisista hyödyistä julkaistiin katsaus ja neljä tutkimusartikkelia. Organisatorinen vaikutus Keskeiset indikaattorit osoittavat, että organisatorinen vaikutus oli suuri: mainintoja 105:ssä EU:n toimintapoliittisessa asiakirjassa, 16 EU-tason mandaattia; suora osallistuminen 13:n EU:n toimintapoliittisen asiakirjan laatimiseen. Käynnit keskuksen internetsivustolla ovat lisääntyneet; osallistuminen yli sataan konferenssiin; 108 keskuksen järjestämää konferenssia/tapahtumaa; 130 julkaisua; 380 artikkelia, joissa käsitellään keskuksen toimintaa. Keskusta koskevia julkaisuja ladattiin yli 496 000 kertaa vuonna 2011 (+ 40 % verrattuna vuoteen 2010). Lisätietoja löytyy sivustolta www.cedefop.europa.eu (vuosikertomus ja vuotuinen toimintakertomus vuodelta 2011).